Document ID: /roh_data/filtered/Billingualer_Corpus_interleaved-de-rm.jsonl.gz/457

This is a text translated from German to Rumantsch Grischun.
Bundesrat verlangt neue Spitalliste des Kantons Graubünden

Gemäss Entscheid des Bundesrats muss die Regierung die Bündner Spitalliste innerhalb eines Jahres überarbeiten und ergänzen.

Fast drei Jahre nach Erlass der Spitalliste durch die Regierung hat der Bundesrat die gegen die Spitalliste erhobenen Beschwerden behandelt. Der Kantonalverband Bündnerischer Krankenversicherer (KBK) hatte beantragt, die Spitalliste im Akut- und Rehabilitationsbereich aufzuheben. Dieses Begehren ist vom Bundesrat abgewiesen worden. Demgegenüber hat er die Spitalliste im Sinne einer vorsorglichen Massnahme bis zum rechtskräftigen Erlass einer neuen Spitalliste mit folgenden Einschränkungen akzeptiert:

- die Clinica al Ronc in Castaneda wird von der Spitalliste gestrichen;

- die Berry Clinic in St. Moritz wird vorsorglich von der Spitalliste gestrichen;

- die Hochgebirgsklinik Davos-Wolfgang, die Höhenklinik Valbella Davos und die Alexanderklinik Davos werden insoweit mit den von der Regierung erteilten Leistungsaufträgen zugelassen, als sie bereits nach bisherigem Recht des KUVG als Heilanstalten zugelassen waren;

- vorsorglich in die Spitalliste aufgenommen wurde im weiteren die Rheinburg-Klinik in Walzenhausen.

Die Regierung wurde angewiesen, innerhalb eines Jahres die vom Bundesrat festgestellten Mängel in der Planung und in der Spitalliste zu beheben. Sie muss eine neue Spitalliste im Akut-, Rehabilitations- und Psychiatriebereich erlassen, welche auch die Behandlung von Suchtkranken einschliesst. Als ergänzungsbedürftig erachtete der Bundesrat die Spitalliste und die ihr zu Grunde liegende Planung im Akutbereich, insbesondere die Bettenzuweisung an die einzelnen Spitäler entsprechend der planerisch festgelegten Bettendichte, den Detaillierungsgrad der Leistungsaufträge für die einzelnen Spitäler, die Erhebung des Patientenexports und die Evaluation ausserkantonaler Spitäler.

Bettenbedarf wurde richtig ermittelt

Der Bundesrat hat in seinem Entscheid festgehalten, dass das Vorgehen der Regierung sachgerecht sei, für die Ermittlung des Bettenbedarfs die normative Methode, d.h. die Festlegung des Bettenbedarfs an Hand von Sollwerten, anzuwenden.

Der von der Regierung für das Jahr 2005 anvisierte Bettenbedarf von 3.5 Betten auf 1'000 Einwohnerinnen und Einwohner ist gemäss Bundesratsentscheid bundesrechtskonform. Der Antrag des KBK, die bedarfsgerechte Bettendichte für das Jahr 2000 auf 3.0 pro 1000 Einwohnende festzulegen, wurde vom Bundesrat abgewiesen. Nach Ansicht des Bundesrats rechtfertigen die topographischen Verhältnisse des Kantons einen im Vergleich mit anderen Kantonen leicht höheren Bettenbedarf.

Abbau von Überkapazitäten verbindlich vorgeben

Die von der Regierung eingeleiteten und insbesondere in ihren abschliessenden Eingaben zu den Beschwerden ausführlich dargestellten Massnahmen im Akutbereich wurden vom Bundesrat bezüglich des Abbaus von Überkapazitäten als Schritte in die richtige Richtung gewürdigt. Die Regierung hätte gemäss Bundesrat indessen bereits im Zusammenhang mit der Spitalliste rechtsverbindlich darüber befinden müssen, wie die Ziele der Planung (Bettendichte von 4.0 pro 1'000 Einwohnende für das Jahr 2000 und von 3.5 für das Jahr 2005 im Akutbereich) erreicht und wie der Abbau von Überkapazitäten angegangen werden sollen.

Kleinstspitäler für Graubünden akzeptiert

Im Zusammenhang mit dem Abbau von Überkapazitäten hatte der KBK die Frage aufgeworfen, ob die Kleinstspitäler in Promontogno, Sta. Maria oder Savognin mit teilweise weniger als zehn Betten auf Grund ihrer Grösse überhaupt noch die Vorgaben betreffend Wirtschaftlichkeit, Effizienz und Qualität zu erfüllen vermögen.

Der Bundesrat hat das Vorgehen der Regierung geschützt. Er hat dazu festgehalten, dass im Kanton Graubünden die besondere topographische Lage und die Abgeschiedenheit der Täler berücksichtigt werden müssen. Um die Grundversorgung mit stationär-medizinischen Leistungen der entsprechenden Bevölkerung sicherzustellen, könne es notwendig sein, Kleinstspitäler mit nur wenigen Betten zu betreiben. Solche Spitäler liessen sich hinsichtlich Wirtschaftlichkeit und Infrastrukturkosten nicht ohne Weiteres mit grösseren Einheiten messen. Hinsichtlich Zweckmässigkeit der Spitalversorgung verfüge der Kanton über einen grossen Ermessensbereich. Der Bundesrat verlangt einzig, dass der Leistungsbereich dieser Kleinstspitäler klar definiert und abgegrenzt wird.

Kantonale Planungspflicht auf den Bereich der obligatorischen Krankenpflege-Versicherung beschränkt

Die Planungspflicht des Kantons umfasst gemäss einer im Zusammenhang mit dem Entscheid zur Spitalliste des Kantons erfolgten Praxisänderung des Bundesrats lediglich jenen Bereich, in dem Leistungen aus der obligatorischen Krankenpflege-Versicherung an Personen erbracht werden, welche der Versicherungspflicht nach Krankenversicherungs-Gesetz (KVG) unterstehen.

Gemäss dem Entscheid des Bundesrats hätte die Regierung beim Erheben des aktuellen Bettenbestands dem Umstand Rechnung tragen müssen, dass die für ausländische, nicht der KVG-Versicherungspflicht unterstellte Personen sowie für verunfallte ausserkantonale Patientinnen und Patienten, soweit deren Kosten von einer Unfallversicherung gedeckt werden, benötigten stationären Kapazitäten nicht der Planungspflicht gemäss KVG unterliegen. Entsprechend hätte die Regierung bei jedem Akutspital oder jeder Akutabteilung eine Ausscheidung der für die obligatorische Krankenpflege-Versicherung genutzten Betten vornehmen müssen.

Der Entscheid des Bundesrates verkennt, dass eine sinnvolle Spitalplanung nur gewährleistet ist, wenn sie unter Einbezug aller Patientenkategorien erfolgt.

Planung auch im Rehabilitationsbereich nötig

Gemäss dem Entscheid des Bundesrats ist der Rehabilitationsbereich analog dem Akutbereich zu planen. Die von der Regierung ins Feld geführte Auffassung, dass im Rehabilitationsbereich die im KVG vorgeschriebene Wirtschaftlichkeit der Leistungserbringung durch den Wettbewerb gewährleistet werde, wurde vom Bundesrat nicht geschützt. Die im Rehabilitationsbereich vorhandenen Wettbewerbselemente könnten nicht verhindern, dass bei Überkapazitäten die Gefahr einer Mengenausweitung bestehe, die den Zielsetzungen des KVG widerspreche.

Hinweis:

Das Dispositiv des Bundesrats-Entscheids wird im kantonalen Amtsblatt publiziert.

Auskunft:

Gion Claudio Candinas, Departementssekretär, Tel. 081-257 25 12

Gremium: Regierung

Quelle: dt Justiz-, Polizei- und Sanitätsdepartement Graubünden

Data: 11.01.2001

Il cussegl federal pretenda ina nova glista d'ospitals dal chantun Grischun

Tenor la decisiun dal cussegl federal sto la regenza elavurar e cumplettar la glista d'ospitals dal Grischun entaifer in onn.

Quasi dus onns suenter che la glista d'ospitals è vegnida relaschada da la regenza ha il cussegl federal tractà ils recurs ch'èn vegnids fatgs cunter quella. La federaziun chantunala dals assicuraders grischuns da malsauns (FAM) aveva proponì d'abrogar la glista d'ospitals per il sectur acut e da reabilitaziun. Quest giavisch ha il cussegl federal refusà. Perencunter ha el acceptà la glista d'ospitals en il senn d'ina mesira preventiva che dura fin al decret legalmain valaivel d'ina nova glista d'ospitals, e quai cun las suandantas restricziuns:

- la Clinica al Roc a Castaneda vegn stritgada da la glista d'ospitals;

- la Clinica Berry a San Murezzan vegn stritgada preventivamain da la glista d'ospitals;

- la Clinica autalpina Tavau-Wolfgang, la Clinica autalpina Valbella Tavau e la Clinica Alexander Tavau vegnan admessas cun las incaricas da prestaziun surdadas da la regenza, e quai uschenavant ch'ellas eran admessas sco sanatoris gia tenor la LAMA da fin uss;

- plinavant è vegnida recepida preventivamain la Clinica Rheinburg a Walzenhausen en la glista d'ospitals.

La regenza ha obtegnì l'incumbensa d'eliminar las mancanzas constatadas dal cussegl federal en la planisaziun ed en la glista d'ospitals entaifer in onn. Ella sto relaschar ina nova glista per il sectur acut, da reabilitaziun e psichiatric. Quella glista sto cumpigliar er il tractament da toxicomans. Il cussegl federal ha constatà ch'i saja da cumplettar la glista d'ospitals e la planisaziun dal sectur acut, spezialmain l'attribuziun dals letgs als singuls ospitals tenor la frequenza da letgs fixada en il plan, ils detagls da las incaricas da prestaziun per ils singuls ospitals, l'impurtanza dals transports da pazients e l'evaluaziun d'ospitals extrachantunals.

Il basegn da letgs è vegnì eruì correctamain

Il cussegl federal ha constatà en sia decisiun che l'agir da la regenza saja objectiv, ch'i saja gist d'applitgar la metoda normativa, q.v.d. da fixar il basegn da letgs a maun da valurs previsas, per eruir il basegn da letgs.

Il basegn da letgs che la regenza aveva previs per l'onn 2005 cun 3.5 letgs per 1'000 abitantas ed abitants è confurm al dretg federal tenor l'avis dal cussegl federal. La proposta da la FAM da fixar la frequenza da letgs per l'onn 2000 sin 3.0 per 1'000 abitantas ed abitants è vegnida refusada dal cussegl federal. Tenor l'avis dal cussegl federal giustifitgeschian las relaziuns topograficas dal Grischun in basegn da letgs levamain pli aut che quel d'auters chantuns.

Prescriver impegnativamain la reducziun da las surcapacitads

Las mesiras iniziadas da la regenza e preschentadas detagliadamain spezialmain en sia inoltraziun definitiva pertutgant ils recurs cunter il sectur acut èn vegnidas appreziadas dal cussegl federal areguard la reducziun da las surcapacitads sco pass en la dretga direcziun. Ma, tenor l'avis dal cussegl federal, avess la regenza stuì decider a moda giuridicamain impegnativa gia en connex cun la glista d'ospitals, e quai pertutgant il fatg co ch'ins veglia cuntanscher las finamiras da la planisaziun (frequenza da letgs da 4.0 per 1'000 abitantas ed abitants per l'onn 2000 e da 3.5 per l'onn 2005 en il sectur acut) e co che la reducziun da las surcapacitads duai vegnir reglada.

Acceptà ospitals pitschens per il Grischun

En connex cun la reducziun da las surcapacitads aveva la FAM fatg la dumonda, sch'ils ospitals pitschens a Promontogno, Sta. Maria u Savognin che possedan per part damain che diesch letgs, adempleschian, pervia da lur grondezza, insumma las prescripziuns pertutgant la rentabilitad, l'effizienza e la qualitad.

Il cussegl federal ha sustegnì l'agir da la regenza. En quest connex ha el constatà ch'i saja da considerar la situaziun topografica speziala e l'isolaziun da las vals en il chantun Grischun. Per garantir il provediment fundamental cun prestaziuns medicinalas staziunarias da la populaziun correspundenta, pudessi daventar necessari da manar ospitals pitschens cun mo paucs letgs. La rentabilitad ed ils custs d'infrastructura da tals ospitals na sa laschessan betg cumparegliar senz'auter cun quels d'unitads pli grondas. Areguard l'utilitad dal provediment d'ospitals disponia il chantun d'ina gronda libertad da decider. Il cussegl federal pretenda sulettamain ch'il sectur da prestaziuns da quests ospitals pitschens vegnia definì e limità cleramain.

L'obligaziun dal chantun da far ina planisaziun è limitada sin il sectur da l'assicuranza obligatoria per la tgira da malsauns

L'obligaziun dal chantun da far ina planisaziun cumpiglia, tenor ina midada da la pratica ch'il cussegl federal ha decidì cur ch'el ha tractà la glista d'ospitals dal chantun, mo quel sectur, en il qual vegnan conderschidas prestaziuns or da l'assicuranza obligatoria per la tgira da malsauns a persunas ch'èn suttamessas a l'obligaziun d'avair ina assicuranza tenor la lescha federala davart l'assicuranza da malsauns (LAM).

Tenor la decisiun dal cussegl federal avess la regenza stuì tegnair quint, per eruir il basegn actual da letgs, dal fatg che las capacitads staziunarias necessarias n'èn betg suttamessas a l'obligaziun da far ina planisaziun per persunas estras che na ston betg avair ina assicuranza tenor LAM sco er per pazientas e pazients extrachantunals ch'han gì in accident en il Grischun, sche lur custs vegnan surprendids da l'assicuranza d'accidents. Correspundentamain avess la regenza stuì distinguer en scadin ospital acut u en scadina partiziun acuta ils letgs duvrads per l'assicuranza obligatoria da malsauns.

La decisiun dal cussegl federal na renconuscha betg ch'ina planisaziun raschunaivla dals ospitals vegn garantida be, sch'ella succeda integrond tut las categorias da pazients.

Ina planisaziun è necessaria er sin il sectur da reabilitaziun

Tenor la decisiun dal cussegl federal èsi da planisar il sectur da reabilitaziun analogamain als sectur acut. L'opiniun defendida da la regenza ch'en il sectur da reabilitaziun vegnia garantida la rentabilitad da la furniziun da prestaziuns prescritta en la LAM tras la concurrenza, n'ha betg chattà l'approvaziun dal cussegl federal. Ils elements da concurrenza ch'existan en il sectur da reabilitaziun na pon betg impedir ch'en cas da surcapacitads resultia in privel d'amplifitgar la quantitad. Quai cuntrafetschia a las finamiras da la LAM.

Indicaziun:

Il dispositiv da la decisiun dal cussegl federal vegn publitgà en il Fegl uffizial dal chantun.

Infurmaziun:

Gion Claudio Candinas, secretari dal departament, tel. 081-257 25 12

Gremi: regenza

Funtauna: rg departament da giustia, polizia e sanitad dal Grischun

Data: 11.01.2001